**Suomen Rottweileryhdistyksen virallisten kilpailujen yleinen järjestämisohje**

Kello- ja mestaruuskilpailut IFH-mestaruuskilpailu

Toko-rotumestaruuskilpailu

Rally-toko-rotumestaruuskilpailu

# Kilpailun anominen

Kello- ja mestaruuskilpailut, IFH-rotumestauuskilpailu (mikäli pidetään Kello- ja mestaruuskilpailusta erillään) toko-rotumestaruuskilpailu ja rallytoko-rotumestaruuskilpailu anotaan Suomen Rottweileryhdistyksen hallitukselta viimeistään 6kk ennen järjestämisajankohtaa. alaosasto / kerho haluaa juhlistaa merkkivuottaan, järjestämällä mestaruuskilpailun voi alaosasto / kerho tehdä jo aiemmin anomuksen järjestämisvuorosta SRY:n hallitukselle.

Anomuksessa tulee mainita ajankohta ja paikkakunta, jossa tapahtuma järjestetään sekä minkä tai mitkä rotumestaruuskilpailut järjestävät. Kello- ja mestaruuskilpailun osalta anojan tulee ilmoittaa, haluaako järjestää IFR IGP karsintakokeen mestaruuskilpailun yhteydessä.

# Kilpailutoimikunta

Mestaruuskilpailun järjestävän alaosaston / kerhon tulee nimetä kilpailutoimikunta, jossa on hyvin ko. lajit tunteva kilpailusta vastaava toimitsija sekä palveluskoiralajeissa jokaiseen lajiin ratamestari. Toimitsijoiden tulee tuntea palveluskoirakokeiden säännöt ja järjestämisohjeet.

# Kilpailupaikat

Järjestävän alaosaston / kerhon tulee valita tapahtumalle sopiva kilpailukeskus tarvittavineen kenttineen. Järjestäjän tulee järjestää kilpailun arvoa vastaavat koemaastot. Järjestäjän on hyvä huomioida, että mestaruuskilpailuissa on yleisöä seuraamassa tapahtumaa, joten katsojien sijoittelu on hyvä suunnitella etukäteen. Mestaruuskilpailuissa on oltava ylituomarin hyväksyntä kilpailupaikoille hyvissä ajoin. Järjestäjän on huolehdittava riittävästä paikoitustilasta myös yleisölle.

# Tiedotus ennen kilpailua

* SRY toimittaa painokelpoiset logot käytettäväksi tapahtuman markkinoinnissa. SRY:n logon tulee näkyä tapahtuman mainoksissa, internet-sivuilla, sosiaalisen median tapahtumasivustoilla ja muussa mahdollisessa mainonnassa. Järjestävän alaosaston / kerhon tulee olla yhteydessä SRY:n sihteeriin (sihteeri@rottweiler.fi), jotta saa ohjeet yhteistyökumppaneiden näkyvyydestä ja esim. palkintojen jakoon liittyvästä näkyvyydestä.
* Järjestäjä on velvollinen ilmoittamaan SRY:lle tapahtumien internet-sivujen ja sosiaalisen median osoitteet.
* SRY julkaisee Rottweiler-lehdessä, yhdistyksen internet-sivuilla sekä sosiaalisen median kanavissa järjestäjän tuottaman mainoksen vähintään kaksi kertaa.
* Järjestäjä huolehtii painokelpoisten kuvien ottamisesta ja toimittamisesta SRY:n ja yhteistyökumppanien käyttöön.

# Muut tiedotuskanavat

Järjestäjä voi halutessaan pyytää tapahtumapaikalle median edustajia. Toimittajille tulee tällöin varata yhteyshenkilö, joka opastaa toimittajia tapahtumapaikalla ja kertoo tapahtuman järjestelyistä ja kulusta.

# Talous

Järjestävä alaosasto / kerho on vastuussa tapahtuman taloudesta. Järjestävä alaosasto / kerho voi hakea harkinnanvaraista tapahtumatukea. Harkinnanvaraisen tapahtumatuen sääntö löytyy SRY:n nettisivuilta kohdasta lomakkeet ja säännöt.

# Yhteistyökumppanit

Kilpailun järjestäjä voi tehdä yhteistyösopimuksia kaupallisten yritysten kanssa seuraavin rajoituksin:

* + Järjestäjän tulee pyytää tiedot SRY:n yhteistyökumppaneista sekä voimassa olevista sopimuksista yhdistyksen sihteeriltä.
	+ järjestäjän tulee tarjota SRY:n yhteistyökumppaneille mahdollisuus toimia tapahtuman sponsorina, myös muilta osin kuin mitä SRY:n sponsorisopimuksissa on sovittu.
	+ Järjestäjän tulee järjestää SRY:n yhteistyökumppaneille myyntipaikka veloituksetta ja taata näkyvyys kilpailupaikalla. Yhteistyökumppani toimittaa kisapaikalle haluamansa mainosmateriaalin veloituksetta.
	+ Järjestäjä voi myydä myyntipaikkoja haluamilleen tahoille (välttäen kuitenkin turhaa kilpailua).
	+ Järjestäjä voi tarjota SRY:n yhteistyökumppaneille ja muille haluamilleen tahoille maksullista mainosta katalogiin tms.
	+ Järjestäjä ei voi solmia yhteistyösopimusta, joka asettaa velvoitteita Suomen Rottweileryhdistykselle.

# Eläinlääkärin tarkastus ja ilmoittautuminen

Järjestäjän ja kilpailun vastaavan tuomarin tulee harkita, ovatko kilpailun suoritusolosuhteet sellaiset, että eläinlääkärin tulee olla paikalla tarkistamassa koirat ennen kilpailusuoritusten alkua. Koepaikalla on aina oltava päivystävän eläinlääkärin yhteystiedot.

# Tuomaripalaveri

Järjestäjä huolehtii mestaruuskilpailun vastaavan tuomarin mahdollisuuden pitää tuomaripalaveri sisätiloissa. Järjestäjä huolehtii, että tuomarille jaetaan tapahtuman aikataulu ym. mahdollinen informaatio.

Järjestäjä huolehtii, että vastaavalla tuomarilla on mahdollisuus kilpailupaikkojen tarkastukseen ennen tapahtuman avajaisia.

# Tulospalvelu

Järjestäjä huolehtii mahdollisimman ajantasaisesta tulospalvelusta

# Seremoniat

Avajaiset:

* + järjestäjä voi halutessaan pyytää mestaruuskilpailulle suojelijan sekä suunnittelee avajaisten ohjelman etukäteen. Alaosastojen ja kerhojen lipuille tulee varata paikka.
	+ avajaisissa tulee esitellä kokeen tuomarit, toimihenkilöt ja ratamestarit yleisölle ja osallistujille

Palkintojen jako:

* + muodosta ja järjestyksestä päättää järjestäjä. Tilaisuuden kulku ja palkintojen jakajat on sovittava etukäteen.
	+ järjestäjän tulee huolehtia, että SRY:n Roll-Upit sekä yhteistyökumppanien banderollit näkyvät palkintotilaisuuskuvissa.
	+ järjestäjä huolehtii, että palkintojenjaossa kaikilla palkituilla on koira mukana palkintojen jaossa olosuhteet huomioiden. Järjestäjä huolehtii että ”palkintopalli” on riittävän suuri ja turvallinen.
	+ palkinnot hankkii kokeen järjestäjä, lukuun ottamatta kiertopalkintoja ja mahdollisia SRY:n sponsorisopimusten mukaisia palkintoja. Kiertopalkintojen ja sponsorisopimusten mukaisten palkintojen osalta järjestäjän on oltava hyvissä ajoin yhteydessä SRY:n sihteeriin.
	+ palkintojen jaossa on annettava valokuvaajille mahdollisuus kuvaukseen.

# PR ja VIP

Tapahtuman järjestäjä voi lähettää kutsun seuraamaan tapahtumaa haluamilleen tahoille:

* + kunnan / kaupungin johto, urheilupaikoista vastaava tms. yhteistyötaho
	+ Suomen Kennelliitto
	+ Suomen Palveluskoiraliitto
	+ Kennelpiiri
	+ Paikalliset yhteistyötahot (maanomistajat yms.)
	+ lehdistö, radio, TV
	+ Vip-vieraille lähetetään kutsu aikatauluineen sekä yhteyshenkilön nimi ja yhteystiedot. Vip-vierailta ei peritä sisäänpääsy- eikä paikoitusmaksua
1. **Tiedotus kokeen jälkeen**
* Järjestäjä lähettää tapahtuman jälkeiseen Rottweiler-lehteen (rottweilerlehti@rottweiler.fi) tapahtuman kertomukset (tuomari, järjestävän alaosaston/kerhon edustaja, rotumestarit) sekä tulokset ja painokelpoiset kuvat. Järjestävän alaosaston tai kerhon on informoitava rotumestareita mahdollisuudesta kirjoittaa kisakertomus Rottweilerlehteen ilmoitettuun päivämäärään mennessä.
* Järjestäjä lähettää tulokset heti tilaisuuden jälkeen excel-tiedostona myös koulutus- ja koetoimikunnalle (kktoimikunta@rottweiler.fi).

**22.3.2023**